Mui bones a toes y toos. Como vos contamos na última entrada, el pasáu sábado 27 participamos nel nuestru primer concursu como banda de gaites, dientro de la programación del
festival “Arcu Atlánticu” de Xixón.
#000001
Nuna mañana na que l’orbayu foi’l protagonista omnipresente nel Muséu del Pueblu d’Asturies, tomamos parte de la competición ocho bandes llegaes de
toa Asturies pol orden que vien darréu:
#000002
Banda de Gaitas “L'Enxambre” de Navia
#000004
Banda de Gaites “Xácara” d’Uviéu
#000005
Banda de Gaites “Candás” de Candás
#000006
Banda de Gaites “LaKadarma” de Nava
#000007
Banda de Gaites “Castrillón” de Castrillón
#000008
Banda de Gaites “Ribeseya” de Ribeseya
#000010
Depués de tocar toles bandes participantes, féxose un pequeñu desfile dende la emblemática estatua de Pelayu hasta la carpa situada na punta de Liquerique, onde dióse anuncia de
los resultaos de la competición.
#000011
El premiu a la meyor percusión foi pal cuerpu percutivu de la B.G. Ribeseya, dirixíu por Diego Purón, mientres que la distinción a la banda más
moza foi pa la B.G. L’Enxambre, de Navia, con edaes comprendíes entre los seis y los doce años.
#000013
LaKadarma algamó un tercer puestu del que nos sentimos bien arguyosos nesti poco más d’ún añu de vida de l’agrupación y que supón pa nós una gran
motivación pa siguir trabayando y tratar d’ameyorar el nivel musical de la banda. Les nuestres clasificaciones parciales fueron tres terceros puestos nos apartaos de gaita, conxuntu y percusión y
un séptimu puestu nel apartáu d’estética.
#000014
Dende equí queremos felicitar a toles bandes premiaes nesta primera edición del concursu y animar a les que nun participaron a facelo l’añu que vien y facer crecer esti eventu nel que, ensin
llugar a dudes, el verdaderu ganador ye’l mundu de la música tradicional, en xeneral, y de la gaita, en particular.
#000016
Queremos agradecer el so sofitu a les nuestres families, a tolos collacios y a la xente de Nava que mos apoyó na participación nesti concursu.
#000017
Tamién a Álvaro Cueto y Borja Cayado, que saben que, anque tuvieren tocando cola so banda titular (B.G. Ribeseya), una parte de los nuestros resultaos
tamién-yos pertenez. Tampoco nun mos vamos escaecer de Loreto y Iyán, componentes de la banda que, por causa de diferentes viaxes, nun pudieren tocar con nós nel
#000018
Por últimu, agradecemos fonderamente a Pablo Quiroga la ellaboración del videu "God save the K", que
recueye un resumen de los nuestros ensayos preparando'l campeonatu, amás de l'actuación nel concursu. Podéis ver el videu equí:
#000019